Путник је одредио Прву армију за офанзиву на Срем, и она је почела 6. септембра кад и битка на Марни. Иако Путник није имао довољно оперативних података о количини и распореду аустроугарских снага, успео је да усмери војску на простор где је непријатељ био најслабији. Направљени су понтонски прелази на потезу између Скеле и Банатског Новог Села, и војска која се искрцавала под борбом је потискивала аустроугарску војску и формирала мостобране.